पंडोनगर में ग्रामीणों को दी गई कानूनी जानकारी
राष्ट्रीय सुरक्षा दिवस पर शनिवार को पंडोनगर स्थित राष्ट्रपति भवन में शिविर आयोजित किया गया। इसमें जिला विधिक सेवा प्राधिकरण न्यायिक मजिस्ट्रेट ज्योति अग्रवाल ग्रामीणों को कानून की जानकारी दी।
उन्होंने विधिक साक्षरता, टोनही प्रताड़ना एवं महिलाओं पर होने वाले अपराधों तथा उसके रोकथाम की जानकारी देते हुए न्यायपालिका के कार्यों के बारे में ग्रामीणों का अवगत कराया। कार्यक्रम में सीएसपी डीके सिंह ने कहा कि गांव में किसी प्रकार की घटना होती है अथवा किसी के द्वारा अनावश्यक परेशान किया जाता है तो उसकी सूचना तत्काल पुलिस को दें। पुलिस आपकी सहायता के लिए है। एसडीएम विजेंद्र सिंह पाटले ने कहा कि शासन के कल्याणकारी योजनाओं का लाभ ले। इसके साथ ही अपना तथा अपने बच्चों का आय, जाति एवं निवास प्रमाण पत्र बनवाकर रखे ताकि उन्हें उच्च शिक्षा प्राप्त करने तथा किसी प्रकार की नौकरी के लिए आवेदन करने में परेशानी न हो। शिविर में कृषि एवं उद्यान विभाग द्वारा नलकूप खनन, जमीन से जुड़ी योजनाओं, उन्नत किस्म की खेती करने के संबंध में जानकारी दी गई। ग्रामीणों ने अधिकारियों से राष्ट्रपति भवन का जीर्णोद्धार कराने व जनजीवन से जुड़ी सुविधाएं उपलब्ध कराने की मांग की। इस अवसर पर थाना प्रभारी जयनगर तेजनाथ सिंह, एसआई रामनगीना यादव, प्रधान आरक्षक अदीप प्रताप सिंह, संतोष गुप्ता, रविंद्र भारती, सरपंच सुखो बाई, पंडो समाज के अध्यक्ष बनारसी पंडो, सहायक संचालक कृषि राकेश पैंकरा, सहायक संचालक उद्यान आरडी पटेल आदि उपस्थित थे।
hin_Deva hin_Deva hin_Deva